Georg Alencherry

**Georg Alencherry** (malayalam: മാര് ഗീവര്ഗിസ് ആലഞ്ചേരി, *Mar Giwargis Aalantsjeri*; født 19. april 1945 i Turuthy i India) er emeritert storerkebiskop av Ernakulam-Angamaly og dermed overhodet for den syro-malabariske kirke.
## Liv og virke
### Bakgrunn
George Alencherry var det sjette barn til en familie med seks barn. Han studerte teologi på det pavelige seminar i Aluva i Kerala. 
### Prest
Alencherry ble presteviet den 19. november 1972. Han ble i 1986 direktør for *Pastoral Orientation Centre*. 
### Biskop av Thuckalay
Han ble utnevnt til biskop av det nyopprettede eparkiet Thuckalay i 1996.  Hsn bler bispeviet 2. februar 1997 av erkebiskopen av Changanacherry, Joseph Powathil; medkonsekratorer var Lawrence Ephraem Thottam, biskop av Marthandom, og Mathew Vattackuzhy, biskop av Kanjirapally.

### Storerkebiskop av Ernakulam-Angamaly
Den 24. mai 2011 ble han av den syro-malabariske synoden valgt til ny storerkebiskop av Ernakulam-Angamaly og dagen etter bekreftet av pave Benedikt XVI.
### Kardinal
Han ble kreert til kardinal av pave Benedikt XVI den 12. februar 2012, med San Bernardo alle Terme som tittelkirke.

Storerkebispedømmet Ernakulam-Angamaly tapte tilsvarende 11 millioner euro på grunn av spekulative, mislykkede eiendomsavtaler i byen Kochi, arrangementer som Alencherry skal ha inngått utenom de medansvarlige kirkekomiter og økonomiske rådgivere. Synoden i for den syromalabarske kirke trakk deretter tilbake Alencherrys ledelse av de administrative og økonomiske anliggender i storerkebispedømmet i begynnelsen av februar 2018 og overførte disse kompetansene til hjelpebiskop Sebastian Adayanthrath. Synoden begrenset Alencherry til pastorale og liturgiske oppgaver. Presterådet ba pave Frans om å se nærmere på eiendomstransaksjonene. 

Den 22. juni 2018 utnevnte paven biskopen av Palgath, Jacob Manathodath, til apostolisk administrator *sede plena*, og suspenderte dermed Alencherrys jurisdiksjon. Den 27. juni året etter avsluttet paven administratorens embede, noe som formelt gjenopplivet Alencherrys jurisdiksjon.

### Fratreden etter kirkestrid
Under en pågående konflikt som nå særlig dreide seg om liturgiske anliggender innen den syromalabarske katolske kirke, og etter en samtale med den apostoliske nuntius i India, søkte kardinal Alencherry om aldersbetinget fratreden fra sitt storerkebispedømmeembede, og det ble innvilget av pave Frans den 7. desember 2023; Han var da 78 år gammel. 

Samtidig fikk bispesetet Andrews Thazhath som apostolisk administrator. I et brev rettet til Alencherry erklærte paven at hans utnevnelser til forskjellige oppgaver i den romerske kurie fortsatte å gjelde.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Erkebiskop Joseph Powathil (1930-2023) *1997 
* Kardinal *Georg Alencherry* (1945- ) *1972

## Referanser


## Eksterne lenker
* The Cardinals of the Holy Roman Church